Муниципалитет города Бургаса Детски хор "Милка Стоева"
Начало // Культура // Ансамбли, хоры, оркестр // Детски хор "Милка Стоева"
Детският хор е създаден през 1948 г. от известния педагог, композитор и диригент Борис Ибришимов. Със своята богата 60-годишна творческа биография, хорът се нарежда сред най-добрите хорове в страната.
През годините детският хор е прерастнал в хорова школа, възпитала и създала много известни музиканти, певци и ценители на музиката. Огромният дял за високото му ниво, за големите международни отличия и активен културен живот на състава има дългогодишният диригент и ръководител на хора Милка Стоева, заради което през 2003 година той приема нейното име.
Бургаският детски хор има важен дял и основен творчески анагажимент при подготовката и реализацията на първия по рода си в България национален конкурс за детска песен "Сладкопойна чучулига". Провеждан ежегодно от 1980 г. до днес, този конкурс представя чрез изпълненията на малките бургаски певци най-новите произведения за деца от български композитори. За 28 години са записани повече от 400 песни, много от които стават едни от най-популярните детски песни на България.
Детски хор "Милка Стоева" е носител на много международни отличия и награди от престижни хорови конкурси и фестивали. Осъществени са множество концертни турнета в Сърбия, Русия, Чехия, Словакия, Унгария, Полша, Италия, Германия, Франция, Белгия, Холандия, Швеция и др.
скачать в формате pdf Количество просмотров: 10063